Ses dood, talle beseer in ontploffing by Kaboel-lughawe | Maroela Media
'n Lugskoot van die gebied rondom die Kaboel-lughawe (Foto: AFP)
Minstens ses mense is dood en talle beseer in twee ontploffings Donderdag in Kaboel, Afghanistan. Drie van die oorledenes was glo Amerikaanse amptenare.
Die eerste van die ontploffings was naby die Baron-hotel, digby die lughawe, waar Britse soldate en burgers tuisgaan. Geweerskote is ook by die hotel gehoor. Daarna was daar ook 'n ontploffing in die rioolwatersloot by die lughawe.
Volgens Amerikaanse owerhede was die ontploffings selfmoordbomontploffings.
Die Taliban het vroeër die week gewaarsku dat buitelandse magte nog net 'n week het om hul landsburgers uit Afghanistan te verwyder. Die Taliban het dié sperdatum as 'n "rooi lyn" bestempel.
Talle Afghane het by die hekke van die lughawe byeengekom om toegang tot die lughawe te verkry, wat die enigste uitweg uit die land is sedert die Taliban Kaboel oorgeneem het.
Die Amerikaanse ambassade in Kaboel het gesê dat Amerikaanse burgers wat by die Abbey-hek, die Oostelike hek of die Noordelike hek van die lughawe was, onmiddellik dié gebiede ná die ontploffing moes verlaat.
Chaos het by die lughawe uitgebreek.
"Toe mense die ontploffing hoor, was daar totale paniek. Die Taliban het toe in die lug begin skiet om die skare by die hek te verdryf," het 'n ooggetuie aan AFP gesê.
"Ek het gesien hoe 'n man met 'n beseerde baba in sy hande hardloop."
Die VSA is glo vroeër gewaarsku oor 'n moontlike aanval op die lughawe en die land het burgers gewaarsku om weg te bly van die lughawe.
Lees die vorige berigte oor die chaos in Kaboel hier.
VIDEO: ???????? Plumes of smoke or dust rise above the #Kabul skyline after a large explosion rocked the airport Thursday.
Vlieërbranderplankryer sterf ná hy huis tref
Die prys van Biden se oorwinning raak al hoër!
Skandalig hoe die land behandel word. Kaboel was 50 jaar terug die Parys van Asië. Maar net so in die riool gestort deur die buiteland as Suid Afrika en gee nie 'n duit om nie, want destabilisasie is die wagwoord.